《次韵徐鳞卿》
宋代·陈著

百罹身世不成家，赢得萧萧两鬓华。
梦想山行三载里，绸缪亲谊百年赊。
苍颜一见如枯柏，佳语相延总粲花。
别后有诗须狎寄，莫嫌踏险路谽谺。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。